**TRANSKRIPT ODBRANE OPTUŽENE HRISTIĆ KRISTINE SA GLAVNOG PRETRESA OD 21.09.2017.GODINE**

Sve ono što sam pročitala u optužnici ja apsolutno smatram bezpredmetnim u odnosu na mene i da su argumenti bezpredmetni, jer ja se ne osjećam krivom nisam ništa uradila, nisam član nikakve grupe kriminalne. Od svih optuženih koji su prisutni u optužnici ja ovde ja poznajem jedino Bratislava Dikića sa kojim sam i došla u Crnu Goru i pre nego što smo krenuli za Crnu Goru mi smo razgovarali o tome kako bimo mogli da otputujemo negde. Ja sam htela negde da otputujemo na par dana. Onda mi je on predložio da bi eventualno mogli da otputujemo u Crnu Goru, pošto je on svakako planirao put za Crnu Goru do manastira Ostrog, jer zbog njegove bolesti već duže vreme je posećivao manastire. Onda smo krenuli tog nekog 14. u Crnu Goru uveče. To je bio petak u subotu smo došli u ranim jutarnjim časovima u Podgoricu. Tu smo popili kafu u nekom kafiću, malo prošetali i sačekali da se otvori tržni centar Delta Siti kako bi smo otišli u šoping. Onda smo otišli u Delta Siti, tamo smo pazarili, ostali smo par sati i krenuli smo ka Budvi gde smo i trebali da budemo smešteni. Stigli smo u Budvu, tu smo malo odmorili, išli u market ručali i posle odmora smo izašli u obližnji kafić da popijemo kafu. Pošto je kiša u Budvi padala, malo je padala malo je prestajala naizmenično, razmišljali smo gde bi smo mogli da se prošetamo odnosno da odemo na večeru, pa je razmišljanje išlo i da možda odemo do Podgorice , jer ukoliko kiša i tamo pada možemo da se prošetamo u nekom tržnom centru ili nadjemo neki restoran za večeru. Tada je Bata rekao Bratislav Dikić je rekao da bi mogao i da se vidi sa nekim čovekom da uzme neki telefon od njega. Njegovi telefoni koje je imao kod sebe nisu radili, odnosno zavisili su od interneta. Nisu imali roming. Kako je inače internet u Crnoj Gori jako slab, ako više od dvoje u kafiću koriste internet, već veza bokira, tako da ovaj hteo je da se dogovori sa tim nekim čovekom od koga je trebao da uzme telefon, kako bi se služio u Crnoj Gori . Ja sam tada ponudila svoj mobilni telefon, zato što ja na jednom od svojih telefona sam imala roming, Bata je prihvatio i ovaj poslao je poruku sa mog mobilnog telefona i ubrzo smo krenuli za Podgoricu. Bilo je strašno nevreme, uglavnom mi smo došli do tržnog centra Delta Siti gde je trebalo i da se nadjemo sa tim čovekom da Bato uzme telefon i kako Delta Siti više nije radio, odnosno bilo je malo do isteka radnog vremena, tako da nisu puštali posetioce unutra nego samo izlaz, mi smo tu ostali da čekamo na kiši, mislim ispod strehe, ali uglavnom na kiši smo ostali da čekamo, da sačekamo bar tog čoveka, pošto svakako ne možemo da budemo u tržnom centru. Na kraju kako ga Bata nije poznavao pretpostavio je da se radi o nekom čoveku koji je nekako izgledao previše više neugledno, imao je zaraslu bradu, malo se teturao, nešto je razgovarao telefonom, pa je pomislio da je to možda on, na kraju taj čovek je prišao i kako smo stajali ja nisam čula tačno nešto da ne kažem mumlao, nerazgovetno je pričao, nisam bila sigurna da li je pijan ili samo tako govori. Uglavnom ja sam uzela ključeve i otišla u auto, jer sam već bila propisno mokra, pretrčala preko bare, pokvasila patike, pokvasila čarape, žao mi je i sela u auto i izula sam patike i čarape kako bi mi se sušile. Ubrzo su došli Bratislav sa tim čovekom. Na moje iznenadjenje trebalo je da ga odvezemo pošto je padala kiša da ga odvezemo do mesto gdje je hteo da izidje. Krenuli smo da se vozimo. Trebalo je da nadjemo neki put koji čini mi se iz Berana ulazi u Podgorici znači tu je on želeo da izadje. Mi smo se vozili i pošto ne poznajemo, mislim ja ne poznajem Podgoricu ni Bata takodje, a taj čovek nije znao gde se nalazi, odnosno gde mu je kuća ili gde mu je put gde hoće da izadje, malo smo kružili onda je Bato uključivao oni aplikaciju google met na svom telefonu i ovaj onda smo našli taj neki put i Bato vidno iznerviran pitao ga je da li može da ga izbaci, ostavi na nekoj benzinskoj pumpi koja je tu bila, on je rekao može. U tom trenutku smo se zaustavili, taj čovek je izašao iz auta, mislim još nije ni izašao, samo što je zatvorio vrata, tako su nas, nas je policija uhapsila. Tako da su to dogadjaji koji su se desili. Ja sam optužena da sam prenosilac nekakvih poruka koja je poslata sa mog telefona. Jeste, tačno je da je poruka poslata sa mog telefona jer ja stvarno ne znam što to stvarno implicira. Prvo mislim ja ne poznajem tu osobu kojoj je poruka poslata, drugo nikad do tada nisam imala nikad u životu komunikaciju sa tom osobom. Treće, uopšte ne poznajem osobe, takvog profila ličnosti ni u mom životu ni u mom imeniku ne postoje takve osobe. Tako da ja stvarno ne znam od kada je jedan kulturni gest, kao što je pozjamiti nekom telefon postalo krivično delo. Zaista se ne osećam odgovornom, to bih uradila iz pristojnosti to bi uradila svaka pristojna osoba, čak i da vas neko zamoli koga ne poznajete zamoli da mu pozajmite telefon. Tako što se tiče politike, ja sam apolitična osoba, u politiku se ne razumem, političke prilike me ne interesuju, bavim se nekim finim kreativnim stvarima, tako da stvarno ne znam zašto me ovde optužuju.

Predsjednik vijeća:

Je li to sve.

Optužena:

U principu to je to.